Sub pretextul eficienței, Washingtonul elimină corupția din Ungaria de pe radarul oficial. Orban, „un mare lider” în noua viziune a Casei Albe
O schimbare discretă, dar cu implicații majore, a avut loc recent în modul în care Statele Unite își exprimă oficial preocupările legate de drepturile omului în lume. Sub noua administrație Trump, Departamentul de Stat a publicat o versiune revizuită a raportului anual privind situația drepturilor omului în Ungaria, din care a fost eliminat complet capitolul dedicat corupției guvernamentale.